Lo nombró simplament Saturni Luna (u Luna Saturni, en latín "Luna de Saturno"), publicando en 1655 o tractato De Saturni Luna Observatio Nova ("A nueva observación d'a Luna de Saturno). Aprés que Giovanni Domenico Cassini publicase os suyos descubrimientos d'as quatre lunas més de Saturno entre 1673 e 1686, os astronomos prenión l'habito de referir-se ta istos e Titán como Saturno I dica V (con Titán allora en quatrena posición). Atro epiteto tempranero de Titán estió "satelite ordinario de Saturno". Titán se numera oficialment Saturno VI perque aprés os descubrimientos de 1789 o esquema numerico se concheló ta estalbiar causar-ne més de confusión (habendo levato Titán os numeros II, IV e tamién VI). Numerosas lunas chicotas se son descubiertas més amanatas ta Saturno dende allora.